Държавен вестник, бр. 79, 2007 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  79
МИНИСТЕРСТВО
НА ТРАНСПОРТА
СПОРАЗУМЕНИЕ
между правителството на Република Бълга-
рия и правителството на Румъния за презгра-
ничния трафик на лица, транспортни средст-
ва, оборудване и материали в процеса на стро-
ителството и въвеждането в експлоатация на
нов комбиниран (пътен и железопътен) мост
между двете страни на река Дунав
(Ратифицирано със закон, приет от 40-то На-
родно събрание на 24 януари 2007 г.—ДВ, бр. 12
от 2007 г. В сила за Република България от
28 август 2007 г.)
Правителството на Република България и
правителството на Румъния, наричани по-долу
“договарящи страни”,
отчитайки отношенията на приятелство и
сътрудничество между двете страни,
с оглед създаване на необходимите условия
за преминаването на българо-румънската гра-
ница във връзка с изграждането на мост на река
Дунав при Видин—Калафат, наричан по-долу
“моста”,
за да приложат разпоредбите на Споразуме-
нието между правителството на Република Бъл-
гария и правителството на Румъния за техни-
ческите, финансовите, правните и организаци-
онните въпроси, свързани с изграждането на
нов комбиниран (пътен и железопътен) мост
на река Дунав, подписано на 5 юни 2000 г., на-
ричано по-долу “рамково споразумение”,
се договориха за следното:
Р а з д е л  I
ОБЩИ РАЗПОРЕДБИ
Член 1
Приложно поле
Това споразумение се прилага към преми-
наването на българо-румънската граница от
лица, транспортни средства, оборудване и ма-
териали в процеса на строителството и въвеж-
дането в експлоатация на моста, както и към
извършването на граничния контрол при това
преминаване.
Член 2
Определения
За целите на това споразумение:
1. “Територия на държавата на договарящата
страна” означава територията на Република Бъл-
гария или съответно територията на Румъния.
2. “Обект” означава самият мост и двете
прилежащи инфраструктурни системи между
точките на привързване със съществуващите
пътни и железопътни инфраструктури на те-
риториите на държавите на договарящите
страни.
3. “Строителна площадка” означава специ-
ално изградена и надлежно оградена област,
разположена на суша и в река Дунав, в гранич-
ните райони на териториите на държавите на
договарящите страни, където се извършват
разрешените строителни работи по изгражда-
нето на моста.
4. “Работи по обекта” са свързаните с моста
проучвателни, проектантски, строителни, мон-
тажни и изпитателни работи, извършвани на
строителната площадка.
5. “Оборудване” означава всички машини,
съоръжения, инсталации, измервателни и кон-
тролни уреди, други активи, както и резервни
части и аксесоари, необходими за тяхната ра-
бота, които ще бъдат използвани във връзка
с работите по обекта в процеса на строителс-
твото на моста, без да бъдат трайно влагани в
обекта.
6. “Материали” означава всички строител-
ни материали и стоки, използвани изцяло в
работите по обекта, както и стоките, които ще
бъдат трайно влагани в мостовото съоръжение.
7. “Транспортни средства” означава всички
пътни и плавателни средства, предназначени
за превозване на лица, материали и оборудване
във връзка с работите по обекта.
8. “Лични вещи” означава всички предме-
ти, нови или употребявани, включително хра-
нителни продукти, които по вид нямат тър-
говски характер, и са предназначени за лична
употреба от лицата, влизащи на строителната
площадка.
9. “Възложител” означава Министерството
на транспорта на Република България по отно-
шение на мостовото съоръжение.
10. “Основен изпълнител” означава търго-
вец, който е в договорни отношения с възложи-
теля за изпълнението на работите по обекта.
11. “Подизпълнител” означава търговец,
който е в договорни отношения с основния из-
пълнител за изпълнение на част от работите по
обекта.
12. “Работници” означава работници, експер-
ти, консултанти, административните служите-
ли и всякакъв друг персонал, които са в трудо-
воправни или договорни отношения с основния
изпълнител или с негови подизпълнители във
връзка с работите по обекта.
13. “Представители на възложителя” озна-
чава лица на възложителя, които са упълномо-
щени да го представляват.
14. “Представители на финансиращите инс-
титуции” означава лица, упълномощени да пред-
ставляват всички институции, които финанси-
рат работите по обекта.
15. “Членове на Смесения комитет” означа-
ва представители на договарящите страни, ко-
ито са членове на Смесения българо-румънски
комитет за изпълнението на проект “Нов мост
на р. Дунав при Видин—Калафат”.